1695 ise peab oma albumit metsikute loomelendude logiraamatuks ning ülistuslauluks ebatäiuslikkusele. "Ehkki mõni idee oli oma aega oodanud juba aastaid, said kaheksa lugu reaalse helikuju 2020. aasta eriolukorra kargetel kevadõhtutel. Sestap kujunes neid ühendavaks jooneks teatud omaette olek ja igatsus loojangutaeva värvide järele. Aeg on "Lennud loojangusse" väljatuleku jaoks õige – algava sügise pimedad õhtud vajavad just sedasorti nihestunud nukrust," rääkis muusik.
#000006